jadi dicarinya kawan mati." Mendengar perkataan haji ini, geramlah hati sekalian yang hadir dan kedengaranlah comel di sana-sini, mengatakan, "Sesungguhnya tak patut!" Ada pula yang berkata, "Memang Belanda tak boleh dipercayai, bicaranya putar balik, sebagai lidah Keling." Setengahnya berkata pula, "Memang Belanda musuh kita, dunia akhirat, dalam perkara agama dan perkara yang lain-lainpun." Datuk Meringgih berseri mukanya melihat kegembiraan hati sekalian orang itu dan sangatlah benci hatinya, tatkala ada seorang di antara mereka yang berani menyahut, "Sepanjang pendengaran hamba, uang itu akan dipergunakan, untuk keperluan kita juga." "Keperluan apa?" tanya Datuk Meringgih dengan segera.